คุณค่ะ คือหนูจัดฟันอยู่ค่ะ แล้วเมื่อวันก่อนหนูก็ไปทำฟันตามที่นัดไว้ แต่ครั้งนี้หนูได้เปลี่ยนมาเป็นใส่เชนค่ะ. แล้วมันทำให้หนูปวดฟันมาก ตอนนี้หนูรึกสึกว่าหน้าด้านซ้ายมันตึงแล้วก็ชา ขยับหน้าไม่ได้เลย เม้มปากให้ตรงกันไม่ได้มันเบี้ยวไปขวา แค่ดูดหลอดยังไม่ได้เลยค่ะ ปากมันไปตรงกันแล้ว. ถ้าฟันหนูหายปวดแล้วหน้าหนูจะกลับมาเป็นปกติเหมือนเดิมไหมคะ กังวลแล้วก็กลัวมากเลยค่ะ
สวัสดีค่ะ อาการตึง ชา ขยับหน้าไม่ได้ หน้าเบี้ยวเกิดหลังการทำฟันดังกล่าวมานั้น อาจจะเกิดจาก ปลายเส้นประสาทที่ได้รับการบาดเจ็บหรือกดทับนานๆในช่วงระหว่างที่ทำหัตถการบริเวณในช่องปาก แต่ไม่ควรเป็นนานเกิน 24 ชั่วโมงหลังทำหัตถการหากมีอาการเป็นนานหลังจากนั้น มีหน้าเบี้ยว ปวดมากนั้น อาจมีภาวะแทรกซ้อนต่างๆเช่น เส้นประสาทบาดเจ็บหรือฉีกขาด การติดเชื้อในช่องปากทำให้เกิดการบวมและอักเสบมากจนมีหน้าเบี้ยว โดยควรกลับไปพบทันตแพทย์ที่ดูแลเพื่อตรวจร่างกายอย่างละเอียดอีกครั้งเบื้องต้นประคบเย็นลดบวม รับประทานอาหารอ่อนๆที่ไม่ต้องเคี้ยวมาก กินยาแก้ปวดเพื่อบรรเทาอาการได้